Andris Vilks (filologs)

Andris Vilks (dzimis  Rīgā) ir latviešu filologs, bibliotēku darbinieks. Latvijas Zinātņu akadēmijas goda loceklis. Latvijas Nacionālās bibliotēkas direktors (no 1989).

Dzīvesgājums 
1980. gadā A. Vilks absolvēja Latvijas Valsts universitātes Filoloģijas fakultāti. Laikā no 1978. līdz 1986. gadam bijis bibliotekārs V. Lāča Latvijas PSR Valsts bibliotēkas (pašlaik: Latvijas Nacionālā bibliotēka) Reto grāmatu un rokrakstu nodaļā, pēc tam līdz 1989. gadam vadījis Reto grāmatu un rokrakstu sektoru un Reto grāmatu un rokrakstu nodaļu. 1989. gadā A. Vilks kļuva par Latvijas Nacionālās bibliotēkas direktoru. Ir lektors Latvijas Universitātes Sociālo zinātņu fakultātē.

Laikā no 1998. līdz 2002. gadam A. Vilks bijis Latvijas Republikas Kultūras ministrijas Nacionālās kultūras padomes priekšsēdētājs, no 2004. līdz 2008. gadam vadījis Baltijas jūras valstu bibliotēku apvienību Bibliotheca Baltica. Viņš ir vairāku profesionālo organizāciju valdes vai padomes loceklis, tai skaitā pašlaik ir valdes loceklis Eiropas zinātnisko bibliotēkas līgu valdē, kā arī UNESCO Zināšanu sabiedrības programmu padomes priekšsēdētājs.

Apbalvojumi un pagodinājumi 
 Triju Zvaigžņu ordenis, ceturtā šķira (1997)
 Ģedimina ordenis (Lietuva, 2001)
 Latvijas Ministru kabineta balva (2007)
 Atzinības krusts, otrā šķira (2014)
 "Zelta ābeles" balva par mūža ieguldījumu grāmatniecībā (2017)

Atsauces 

1957. gadā dzimušie
Rīgā dzimušie
Latvijas filologi
Triju Zvaigžņu ordeņa virsnieki
Atzinības krusta lielvirsnieki
Latvijas Universitātes absolventi